Mám kyselinu žalúdočnú, užívam concor a vesel a detralex a dasseltu
Dobrý deň, dlhodobo užívam concor, vessel duo, detralex a dasseltu. Mám  histamín intoleranciu a reflux a mám veľmi prekyslený žalúdok. Aký liek mi na neutralitu žalúdka odporučite. Ďakujem.
Dobrý deň,
Ďakujeme za vašu otázku. Na zmiernenie refluxu a pálenia záhy je vhodný liek
Nolpaza
, ktorý je vhodný aj pre ľudí s histamínovou intoleranciou. Liek obsahuje liečivo pantoprazol, ktorý blokuje „pumpu“ produkujúcu žalúdočnú kyselinu, čím znižuje množstvo kyseliny v žalúdku. Používa sa na krátkodobú liečbu príznakov refluxu (napríklad pálenie záhy, regurgitácia kyseliny) u dospelých.
Odporúčané dávkovanie je 1 tableta 1x denne, ideálne pol hodinu pred jedlom (raňajkami). Ústup ťažkostí sa zvyčajne nedosiahne hneď, ale až po 2-3 dňoch užívania tohto lieku. Po úplnom ústupe príznakov je potrebné liečbu ukončiť. Ak by však zlepšenie nenastalo ani po 2 týždňoch nepretržitej liečby, je potrebné pokračovanie v liečbe a celkovo tento zdravotný problém konzultovať s lekárom.
Jedným z príznakov HIT (histamínovej intolerancie) je aj nevoľnosť, bolesti a kŕče brucha a taktiež reflux. Je preto dôležité sa zamerať na stravu, aby bola čo najviac nízkohistamínová.
Prajem pekný zvyšok dňa.
S pozdravom
Mgr. Tamara Jakúbeková